«1-маусым - Халықаралық балаларды қорғау күні»

**Мақсаты:** «Балаларды қорғау күні» туралы түсініктерін бекіту. Ойын- сауықта өлең айтып, би билеу арқылы белсенділіктерін арттыру. Балаларды өзін құрметтеуге, әлеуметтік мәнділік сезімін, жеке тұлға ретінде көрсете білуге тәрбиелеу.  
Балаларды қорғау дегеніміз - әрбір сәбидің тыныштығын қорғау,тәтті ұйқысын бұзбау,алаңсыз күлкісін тоқтатпау деген сөз.  
  
Арманы бір, үні бір   
Аға ардақты, іні гүл   
Бақыт туын көтерген   
Балалардың күні бұл  
  
Балалар, 1 - маусым 1950 жылдан бастап, Халықаралық балаларды қорғау күні болып келеді. Біздің Қазақстан Республикасында балалар құқығы заңмен бекітілген. Әр бала, балабақшаларда, мектепте мемлекет тарапынан тегін тәрбие мен білім алуға құқылы.   
  
Жүргізуші: Жүздерінен мейірім мен нұр тамар  
Алдарыңда жауқазындай құлпырған  
Алаңсызда балғын шақты балалар  
Құшақ жая қарсы аламыз сіздерді,- деп оқушылардың тақпақтары тыңдайық.

**Гүлжаз**

Алақай ау алақай

Той тойлаймыз балақай

Қызарғанша алақан

Қол соғайық балақай

**Алихан**

Біз бақытты баламыз

Ақылдымыз данамыз

Ертеңгі күн еліміздің

Батырлары боламыз

**Муслим**

Туыспыз біз бәріміз

Біз Отанды сүйеміз

Бақытты елде туған соң

Бақытты өмір сүреміз .

**Орынгүл**

Біз тілейміз бар бала

Бақытты өмір сүргенін

Туған елге еркелеп

Қуанғанын күлгенін

**Бекарыс**

Отан сенің Ата – анаң

Отан досың бауырың

Отан өлкең астанаң

Отан досың бауырың

**Сәуірбек**

Туған жерде тұрамыз

Ертең жігіт боламыз

Отан ортақ үйіміз

Көңілді ән мен күйіміз

**Сымбат**

Жақсылыққа бақытқа

Талпынған әр уақытта

Бала біткен дос бауыр

Болмасын еш тосқауыл

**Көркем**

Сары, ақпыз, қарамыз

Бәрімізде баламыз

Бір қалада тұрамыз

Бір мектепке барамыз

**Жаннат**

Ақ қара деп бөлмейміз

Бір жыл туған төлдейміз

Туысқанбыз татумыз

Биіктерге өрлейміз.

**Индира**

Бізбен бірге бар әлем

Қуанады балаша

Қуанышқа бөленген

Өмір қандай тамаша!

**Кәусар**

Гүлмен келсін келер күн,

Бала – бағы бар елдің.

Балалардың күлкісі,

Көркі, сәні әлемнің.

**Айкерім**

Бүгін қызық бүгін той,

Бәрің оны біліп қой.

Ән де салып би билеп,

Жалғастырсын ойды ой.

**Жүргізуші**

Өнерлі өрге жүзер талаптанып

Қыран биік самғайды қанат қағып

Адам үшін парыз ғой өнер іздеу

Жүрген соң адам деген атақты алып – деп кезекті сурет салуға берелік

**Жүргізуші:**

Қане, балалар онда сендермен бір көңіл көтеріп ойын ойнайық. **Ойынымыздың аты «Кім жылдам?»**Ойынның шарты: Үстел үстінде тұрған ыдыстағы суды түтікшемен ішіп тауысу. Ойынға 5 бала қатысады.  
  
**Жүргізуші:**

Жарайсыңдар, балалар. Бәріңіз де епті екенсіңдер.

**Ойын: «Тәттіні тасымалдау»**Ойынның шарты: Қолымызды артымызға қойып, үстел үстіндегі тәтті кәмпиттерді ауызбен тасымалдау.

**Жүргізуші:**

Жарайсыңдар балалар, өте тамаша ойын болды.  
**Жүргізуші:**

Келесі кезекті әсем әнге береміз.

**Сайфуддин: «Жаса Қазақстан!»**

**Жүргізуші:** Жарайсыңдар, балалар.  
Ән көмейден құйылды.  
Қайғы бұлты шегінді.  
Балалар мен дүние  
Көрікті де, көңілді.  
Бүгінгі мерекелік шарамызды бәріміз бірге «Ай, будет круто» биімен аяқтаймыз.